આ બાદ પોલીસે વિમાનના ટોઈલેટમાં ધમકીભર્યો પત્ર કોણ મૂકી ગયું? તે અંગેની તપાસ શરુ કરતા પોલીસે વિમાનના CCTV ફૂટેજની તપાસ શરુ કરી. બિરજુ સલ્લા કે જે બિઝનેસ ક્લાસમાં બેઠો હતો તેણે બે વખત આ દરમિયાન ટોઈલેટ યુઝ કર્યુ હતું. આ સિવાય ફ્લાઈટના બિઝનેસ ક્લાસમાં એકલા બેઠેલા બિરજુની ગતિવિધિ પર એક એર હોસ્ટેસને શંકા ગઈ હતી. પોલીસ બિરજુને છોડી તમામ પેસેન્જર્સને 10.45 વાગ્યે તે જ ફ્લાઈટમાં રવાના કરી દેવાયા હતા. અમદાવાદ ક્રાઈમ બ્રાન્ચના એક અધિકારીએ જણાવ્યું હતું કે, ‘બિરજુએ લેખિતમાં પોતાનો અપરાધ કબૂલી લીધો છે.’